stanford-oval/wikipedia huggingface dataset:
Mercedes-Benz EQE
Aiheesta muualla

Kuvia tai muita tiedostoja aiheesta Mercedes-Benz EQE Wikimedia Commonsissa
Mercedes-Benzin automallit
| --- | --- |
Henkilöautot:   A-sarja  B-sarja  C-sarja  CLA-sarja  CLS-sarja  E-sarja  EQA  EQB  EQC  EQE  EQS  EQS SUV  G-sarja  GLA-sarja  GLB-sarja  GLC-sarja  GLE-sarja  GLK-sarja  GLS-sarja  S-sarja  SL-sarja  SLC-sarja 
Yksittäis- ja erikoismallit:   AMG One  AMG GT  AMG X290  Maybach S 600 
Historialliset mallit:   600  630  770  190 
Pakettiautot, tila-autot ja lava-autot:   Citan  EQV  R-sarja  Sprinter  T-sarja  Vaneo  Vito  V-sarja  X-sarja 
Linja-autot:   CapaCity  Citaro  Tourino  Tourismo  Travego  Integro  Vario 
Kuorma-autot:   Actros  Axor  Atego  Econic  Zetros  Unimog (U20, U300/U400/U500, U4000/U5000)
Meira Kumar

| Meira Kumar |
| --- | --- |

Lok Sabhan 15. puhemies
 4. kesäkuuta 2009 – 18. toukokuuta 2014  
Edeltäjä:  Somnath Chatterjee
Seuraaja:  Sumitra Mahajan
Intian vesiministeri
 22. toukokuuta 2009 – 25. toukokuuta 2009  
Edeltäjä:  Saifuddin Soz
Seuraaja:  Pawan Kumar Bansal
Intian sosiaaliministeri
 22. toukokuuta 2004 – 22. toukokuuta 2009  
Edeltäjä:  Satyanarayan Jatiya
Seuraaja:  Selja Kumari
Henkilötiedot
Syntynyt: 31. maaliskuuta 1945 (ikä 79) Patna, Bihar, Brittiläinen Intia
Tiedot
Puolue:  Intian kongressipuolue
Tutkinnot:  Delhin yliopisto
Meira Kumar (hindiksi मीरा कुमार, Mīrā Kumār; s. 31. maaliskuuta 1945) on intialainen poliitikko, joka toimi maansa parlamentin alahuoneen ensimmäisenä naispuolisena puhemiehenä vuosina 2009–2014. Aikaisemmin hän toimi sosiaaliministerinä 2004–2009 ja alle vuoden mittaisen kauden vesiministerinä. Ennen poliittista uraansa hän työskenteli diplomaattina.
Kumar aloitti poliittisen uransa vuonna 1985, jolloin hän liittyi kongressipuolueeseen ja hänet valittiin Intian  parlamenttiin Lok Sabhaan ensimmäistä kertaa. Tuolloin hän voitti vaaleissa tunnetut dalitjohtajat Mayawatin ja Ram Vilas Paswanin, jotka olivat ehdolla samassa vaalipiirissä.
Vuonna 2009 Kumarin valinta Lok Sabhan ensimmäiseksi naispuoliseksi puhemieheksi oli yksimielinen. Hän sai tuolloin tukea myös pääoppositiopuolueelta Intian kansanpuolueelta. Kumar erosi vesiministerin tehtävistä vastaanottaessaan puhemiehen tehtävän.
Kumar oli kongressipuolueen johtaman vaaliliiton ehdokkaana vuoden 2017 presidentinvaaleissa.
Perhe

Kumar syntyi kastittomaan sukuun. Hänen isänsä oli Intian varapääministeri Jagjivan Ram. Hänen äitinsä oli kirjailija ja vapaustaistelija Indrani Devi.
Kumar on naimisissa asianajaja Manjul Kumarin kanssa. Liitosta on syntynyt poika ja kaksi tytärtä.
Aiheesta muualla

Kuvia tai muita tiedostoja aiheesta Meira Kumar Wikimedia Commonsissa
Lok Sabhan entinen puhemies Meira Kumar
Meira Kumar Intian parlamentin alahuoneessa (Arkistoitu – Internet Archive)
Encyclopedia Britannica
Haamuvalo

Virvatulen mahdollinen ilmenemismuoto.
Haamuvalo tarkoittaa väitettyäselvennä maanpäällistä tai taivaalla näkyvää valoilmiötä, jolle ei nykyisin tunneta kattavaa tieteellistä selitystä. Useita maanpinnalla tai sen lähellä näkyviä haamuvaloja kutsutaan kansanperinteessä esimerkiksi virvatuliksi, mutta tunnetaan myös korkeammalla esiintyviä valoja, kuten maavalot tai maanjäristysvalot.
Haamuvalot ovat innoittaneet monenlaisia uskomuksia. Maan lähellä nähtyjen haamuvalojen kuvitellaan olevan aaveita tai aaveiden tai muiden olentojen kantamia lyhtyjä. Taivaalla nähtyjä valoilmiöitä on saatettu pitää vaikkapa lohikäärmeinä. Nykyisin taivaalla nähtyjä tunnistamattomia valoja saatetaan pitää maapallon ulkopuolisen elämän aluksina.
Valoilmiöt
biologinen valontuotanto
Elmon tuli
maanjäristysvalot
maavalo
pallosalama
peikonkulta
revontulet
ukonvirva
vesisäihky
virvatulet
Harry Lloyd

| Harry Lloyd |
| --- | --- |
 Harry Lloyd vuonna 2023
Henkilötiedot
Syntynyt: 17. marraskuuta 1983 (ikä 40) Lontoo, Englanti
Ammatti:  näyttelijä
Näyttelijä
Aktiivisena:  1999–
Aiheesta muualla
IMDb 
Harry Lloyd (s. 17. marraskuuta 1983 Lontoo, Englanti) on englantilainen näyttelijä. Lloyd näytteli Will Scarletia vuoden 2006 televisiosarjassa Robin Hood. Vuonna 2011 hän näytteli Viserys Targaryenia yhdysvaltalaisen Game of Thrones -televisiosarjan ensimmäisellä tuotantokaudella.
Lloyd on Charles Dickensin pojan-pojan-pojan-tyttärenpoika.
Filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1999 | David Copperfield | David Copperfield | Nuori Steerforth |
| 2002 | Goodbye, Mr. Chips | Goodbye, Mr. Chips | Nuori Rivers |
| 2011 | Jane Eyre – Kotiopettajattaren romaani | Jane Eyre | Richard Mason |
| 2011 | Rautarouva | The Iron Lady | nuori Denis Thatcher |
| 2014 | Kaiken teoria | The Theory of Everything | Brian |
| 2014 | The Riot Club | The Riot Club | Lord Riot |
| 2014 | Closer to the Moon | Closer to the Moon | Virgil |
| 2014 | Big Significant Things | Big Significant Things | Craig Harrison |
| 2015 | Narcopolis | Narcopolis | Ben Grieves |
| 2015 | The Show | The Show | Geoffrey |
| 2016 | Anthropoid | Anthropoid | Adolf Opálka |
| 2017 | The Wife | The Wife | Joe Castleman nuorena |
| 2017 | Philophobia | Philophobia | Mr. Jackson |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2005 | M.I.T.: Murder Investigation Team | Murder Investigation Team | Matt Pattinson | 1 jakso |
| 2005 | The Bill | The Bill | Matt Richie | 1 jakso |
| 2006 | Holby Cityn sairaala | Holby City | Damon Hughes | 1 jakso |
| 2006 | Elämä uusiksi | Vital Signs | Jason Bradley | 5 jaksoa |
| 2006 | Genie in the House | Genie in the House | Nev | 1 jakso |
| 2006–2007 | Robin Hood | Robin Hood | Will Scarlet | 26 jaksoa |
| 2007 | Doctor Who | Doctor Who | Jeremy Baines | jaksot ”Ihmisolento” ja ”Verenhimoinen perhe” |
| 2008 | Heroes and Villains | Heroes and Villains | Lucas | Televisiodokumentti |
| 2008 | Pahan morsian | The Devil’s Whore | Prinssi Rupert | 1 jakso |
| 2009 | Komisario Lewis | Lewis | Peter | jakso ”Legenda elää” |
| 2009 | Laitetaan luotiliivit | Taking the Flak | Alexander Taylor-Pierce | 5 jaksoa |
| 2011 | Game of Thrones | Game of Thrones | Viserys Targaryen | 6 jaksoa |
| 2011 | Suuria odotuksia | Great Expectations | Herbert Pocket | Minisarja |
| 2012 | Ontto kruunu: Henrik IV, Ensimmäinen osa | The Hollow Crown: Henry IV, Part 1 | Mortimer | Televisioelokuva |
| 2012 | The Fear | The Fear | Matty Beckett | Minisarja |
| 2014 | Manhattan | Manhattan | Paul Crosley | 13 jaksoa |
| 2015 | Wolf Hall | Wolf Hall | Harry Percy |  Minisarja  |
| 2019 | Legion | Legion | Charles Xavier / Professori X | 3 jaksoa |
| 2020 | Brave New World | Brave New World | Bernard Marx | pääosa |
Aiheesta muualla

Harry Lloyd Internet Movie Databasessa. (englanniksi)
Meiramit

| Meiramit |
| --- | --- |
 Mäkimeirami (Origanum vulgare)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Meiramit Origanum  L.
Katso myös
   Meiramit Wikispeciesissä   Meiramit Commonsissa 
Infobox OKNimi-testi OK: 
Meiramit (Origanum) on huulikukkaiskasvien heimoon kuuluva kasvisuku. Siihen kuuluu 44 lajia ja lukuisia risteymiä, joita esiintyy alkuperäisinä Euraasiassa ja Pohjois-Afrikassa.
Yleisimmin maustekasveina käytetty meirameita ovat maustemeirami ja mäkimeirami, jonka lajike 'Prismaticum' tunnetaan myös oreganona. Meirameja voi kasvattaa itse siemenistä. Avomaalla ne ovat yksivuotisia, mutta sisätiloissa niitä voi pitää useita vuosia. Ne viihtyvät hiekka- ja kalkkipitoisessa maassa aurinkoisella kasvupaikalla.
Lajeja

Kreetanmeirami (Origanum dictamnus)
Kyproksenmeirami (Origanum laevigatum)
Maustemeirami (Origanum majorana)
Mäkimeirami (Origanum vulgare )
kreikanmäkimeirami (O. vulgare subsp. hirtum)
valkomäkimeirami (O. vulgare subsp. virens)
punamäkimeirami (O. vulgare subsp. vulgare)
Syyrianmeirami (Origanum syriacum)
Turkinmeirami (Origanum onites)
Aiheesta muualla

Kassu – Kasvien suomenkieliset nimet: Meiramit (Origanum)
Suomen Lajitietokeskus: Meiramit – Origanum
http://www.yrttitarha.fi/kanta/maustemeirami/viljelytekniikka.html
ITIS: Origanum (englanniksi)
United States Department of Agriculture (USDA): Origanum (englanniksi)
Flora of China: Origanum (englanniksi)
Meis

| Meis |
| --- | --- |
 Capilla de Santa María do Mosteiro
 vaakuna
 Meisin sijainti.
 Meis
 Koordinaatit: 42°31′N, 8°42′W 
Valtio:  Espanja
Itsehallintoalue:  Galicia
Maakunta:  Pontevedra
Comarca:  Salnés
Hallinto:  
 – Asutustyyppi:  Kunta
 – Pormestari:  José Luis Pérez Estévez
Pinta-ala:  
 – Kokonaispinta-ala:  52,4 km²
Väkiluku (1.1.2016):  4 844
 – Väestötiheys:  93 as./km²
Aikavyöhyke:  UTC+1
 – Kesäaika:  UTC+2
Postinumero:  36637
 
 meis.es 
Infobox OKVirheellinen NIMI-arvo: 
Meis on kunta Salnésin piirikunnassa (esp. comarca) Pontevedran maakunnassa Galician itsehallintoalueella Espanjassa. Kunnan pinta-ala on 52,4 neliökilometriä ja asukasluku 4844 (2016).  Väestötiheys on noin 93 as./km².
Meisin kunta muodostuu seitsemästä parroquiasta eli ”asutuskokonaisuudesta”, jotka ovat A Armenteira, San Martiño de Meis, Meis, Nogueira, Paradela, San Lourenzo de Nogueira ja San Tomé de Nogueira.
Meisin naapurikunnat ovat Villanueva de Arosa, Portas, Barro, Pontevedra, Poio, Meaño ja Ribadumia.
Väkiluvun kehitys

Meisin väkiluvun kehitys vuodesta 2000 vuoteen 2008:
| Vuosi | Väkiluku | Vuosi | Väkiluku |
| --- | --- | --- | --- |
| 2000 | 4 973 | 2005 | 5 011 |
| 2001 | 4 949 | 2006 | 5 001 |
| 2002 | 5 009 | 2007 | 4 982 |
| 2003 | 5 040 | 2008 | 4 977 |
| 2004 | 5 004 |  |  |
Aiheesta muualla

Kuvia tai muita tiedostoja aiheesta Meis Wikimedia Commonsissa
Kunnan kotisivut (galegoksi) (espanjaksi)
Heikki Koskenniemi

| Heikki Koskenniemi> Henkilötiedot |
| --- | --- |
Syntynyt: 27. syyskuuta 1919 Helsinki
Kuollut: 26. syyskuuta 2013 (93 vuotta) Turku
Kansalaisuus:   Suomi
Koulutus ja ura
Instituutti:  Turun yliopisto
Tutkimusalue:  antiikintutkimus, papyrologia
Heikki Kustaa Johannes Koskenniemi (27. syyskuuta 1919 Helsinki – 26. syyskuuta 2013 Turku) oli suomalainen antiikintutkija (filologi). Papyrologiseen aineistoon erikoistunut Koskenniemi oli Turun yliopiston klassillisen filologian professorina vuosina 1964–1986. Hän oli raamatunkäännöskomitean jäsen.
Teoksia

Studien zur Idee und Phraseologie des griechischen Briefes bis 400 n.Chr., Helsinki 1956.
Heikki Koskelo

Heikki Juhani Koskelo (12. joulukuuta 1935 Suonenjoki – 11. marraskuuta 2020 Helsinki) oli suomalainen kenraaliluutnantti.
Koskelo syntyi varatuomari Eino Juhani Koskelon ja farmaseutti Aino Siviä Rauskin perheeseen, hänen puolisonsa vuodesta 1959 oli sairaanhoitaja Raili Saara Autio. Uransa aikana Koskelo palveli muun muassa Uudenmaan Jääkäripataljoonassa, Karjalan Prikaatissa ja Pääesikunnan jalkaväkitoimistossa. Hän toimi komentajana  Kainuun prikaatissa (1982–1984), Kaakkois-Suomen sotilasläänissä (1990–1992) ja Itäisessä maanpuolustusalueessa (1993–1995).
Koskelo tuli ylioppilaaksi 1955 ja valmistui Kadettikoulusta 1959 ja Sotakorkeakoulusta 1969. Vänrikiksi hänet ylennettiin 1956, luutnantiksi 1959, yliluutnantiksi 1963, kapteeniksi 1965, majuriksi 1971, everstiluutnantiksi 1976, everstiksi 1982, kenraalimajuriksi 1988 ja kenraaliluutnantiksi 1993. Eläkkeelle Koskelo jäi vuonna 1995.
Aiheesta muualla

Heikki Koskelon muistokirjoitus Helsingin Sanomissa
Gobiinae

| Gobiinae |
| --- | --- |
 Mustatäplätokko (Neogobius melanostomus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Tokkomaiset Gobioidei
Heimo::  Tokot Gobiidae
Alaheimo::  Gobiinae  Cuvier, 1816
Katso myös
   Gobiinae Wikispeciesissä   Gobiinae Commonsissa 
Infobox OKNimi-testi OK: 
Gobiinae on tokkojen heimoon (Gobiidae) kuuluva kalojen alaheimo.
Suvut

Alaheimoon kuuluu 166 sukua ja 1085 lajia.
Aboma
Acentrogobius
Afurcagobius
Akko
Amblyeleotris
Amblygobius
Amoya
Anatirostrum
Ancistrogobius
Aphia
Arcygobius
Arenigobius
Aruma
Asterropteryx
Aulopareia
Austrolethops
Babka
Barbulifer
Barbuligobius
Bathygobius
Benthophiloides
Benthophilus
Bollmannia
Bryaninops
Buenia
Cabillus
Caffrogobius
Callogobius
Caspiosoma
Chriolepis
Chromogobius
Corcyrogobius
Coryogalops
Coryphopterus
Cristatogobius
Croilia
Cryptocentroides
Cryptocentrus
Crystallogobius
Ctenogobiops
Deltentosteus
Didogobius
Discordipinna
Drombus
Ebomegobius
Echinogobius
Economidichthys
Egglestonichthys
Ego
Elacatinus
Eleotrica
Enypnias
Evermannia
Evermannichthys
Eviota
Exyrias
Favonigobius
Feia
Fusigobius
Gammogobius
Ginsburgellus
Gladiogobius
Glossogobius
Gobiodon
Gobiopsis
Gobiosoma
Tokot (Gobius)
Gobiusculus
Gobulus
Gorogobius
Grallenia
Gymneleotris
Hazeus
Hetereleotris
Heterogobius
Heteroplopomus
Hyrcanogobius
Istigobius
Kelloggella
Knipowitschia
Koumansetta
Larsonella
Lebetus
Lesueurigobius
Lobulogobius
Lophiogobius
Lophogobius
Lotilia
Lubricogobius
Luposicya
Lythrypnus
Macrodontogobius
Mahidolia
Mangarinus
Mauligobius
Mesogobius
Microgobius
Millerigobius
Minysicya
Myersina
Nematogobius
Neogobius
Nes
Nesogobius
Obliquogobius
Odondebuenia
Ophiogobius
Oplopomops
Opua
Padogobius
Palatogobius
Palutrus
Parachaeturichthys
Paragobiodon
Paratrimma
Pariah
Parkraemeria
Parrella
Pascua
Phoxacromion
Phyllogobius
Platygobiopsis
Pleurosicya
Polyspondylogobius
Pomatoschistus
Ponticola
Porogobius
Priolepis
Proterorhinus
Psammogobius
Pseudaphya
Psilogobius
Psilotris
Pycnomma
Rhinogobiops
Risor
Robinsichthys
Signigobius
Silhouettea
Siphonogobius
Speleogobius
Stonogobiops
Sueviota
Sufflogobius
Tasmanogobius
Thorogobius
Tigrigobius
Tomiyamichthys
Trimma
Trimmatom
Tryssogobius
Valenciennea
Vanderhorstia
Vanneaugobius
Varicus
Vomerogobius
Wheelerigobius
Yoga
Yongeichthys
Zebrus
Zosterisessor
Mara Balls

Mara Balls syksyllä 2018.
Mara Balls (oikealta nimeltään Maria Mattila, s. 1983 Hamina) on suomalainen laulaja-lauluntekijä, Mara Balls -yhtyeen solisti ja kitaristi sekä taiteilija. Hän tuli tunnetuksi Jukka ja Jytämimmit -yhtyeen basistina. Yhtyeen hajottua Mara Balls perusti nimeään kantavan yhtyeen, jonka muut jäsenet ovat basisti Aapo Palonen ja rumpali Antti Palmu. Mara Balls on julkaissut neljä studioalbumia.
Musiikkiuransa lisäksi Mattila on toiminut tamperelaisen kaupunkikulttuurin parissa. Hän oli käynnistämässä tamperelaista keikka- ja yhdessäolotilaa Keltaista taloa. Tampereen kaupunki myönsi Mattilalle vuonna 2014 kulttuuritekopalkinnon. Mattila on järjestänyt myös useita taidenäyttelyjä.
Mara Balls palkittiin Finnish Blues Awards -gaalassa vuoden tulokkaana.
Diskografia > Sooloalbumit

Vuorten taa (2016, Maran Lafka/Stupido Records)
Elävä kivi (2017, Maran Lafka/Stupido Records)
Maranormaali ilmiö (2022, Stupido Records)
Virtaa (2024, Stupido Records)
Diskografia > Live-albumit

Kolmipäinen rakastaja – YO-talo live 11/2017 (2018, Maran Lafka, kasetti)
Ratina Live '18 (2018/2020, Upper Class Twat Tapes/Stupido Records)
Diskografia > EP:t

Maailma palaa (2018, Maran Lafka/Stupido Records)
Beibi sun ei tartte sanoo mitään (2018, Maran Lafka/Upper Class Twat Tapes, kasetti)
Häxan (2019, Stupido Records)
Diskografia > Singlet

Tuulee (2017)
On pakko ajaa (2017)
My Baby (2018)
Ikävä ikävää (2019)
Häxan (2019)
Kylmä sää (2019)
Lähdetkö kanssani tanssimaan? (2022)
Hiljaa (2022)
Toppahaalari (2023)
Sirpa-Leena (2023)
Hokkus Pokkus (2024)
Diskografia > Jukka ja Jytämimmit

Jytää vaan (2015, Keltaiset Levyt)
Aiheesta muualla

Mara Ballsin kotisivut
Goba

| Goba |
| --- | --- |
 Kaupunkikuvaa.
 Goba
 Koordinaatit: 7°0′N, 39°59′E 
Valtio:   Etiopia
Osavaltio:  Oromia
Väkiluku (2007):  32 025
Infobox OKVirheellinen NIMI-arvo: 
Goba on kaupunki Etiopian Oromian osavaltiossa. Sitä on pidetty Balen alueen pääkaupunkina. Goban asukasluku oli vuoden 2007 väestönlaskennan mukaan 32 025.
Maantiede

Goba sijaitsee Etiopian Oromian osavaltiossa. Kaupunki sijaitsee Balen alueella noin 2 500 metrin korkeudella merenpinnasta. Lähellä sijaitsee Bale-vuorten kansallispuisto.
Historia

Lähellä Goban kaupunkia on useita kirkkoja, mukaan lukien mahdollisesti jo 1500-luvulta peräisin oleva kallioon hakattu kirkko. Gobasta tuli Balen alueen pääkaupunkina etiopialaisten kuvernöörien tukikohta. 1930-luvulla valmistui puolestaan armeijan koulutuskeskus. Toisen Italian–Etiopian sodan myötä kaupunkiin tehtiin ilmapommituksia. Italian vallattua Goban vielä samana vuonna kaupungin asukasluku oli noin 3 000.
1960-luvulla Länsi-Somalian vapautusrintama teki iskuja aina Goban tuntumaan saakka. 1970-luvulla suurta osaa Balen alueesta hallitsi Somali-Abon vapautusrintama, joskin alueen keskus Goba säilyi keskushallinnon käsissä. Kaupungissa oli samalla vuosikymmenellä myös alueen ainoa korkeamman asteen oppilaitos. Sen opiskelijoiden valtaosa oli kristittyjä, vaikka Balen alue onkin muuten pääosin muslimien asuttamaa.
Väestö

Etiopian vuoden 2007 väestönlaskennan mukaan Goban asukasluku oli 32 025. Vuonna 2001 vastaava lukema oli 34 900, vuonna 1987 25 835 ja vuonna 1967 7 304.
Mellakka

Mellakointia Belizessä tammikuussa 2005.
Mellakka tarkoittaa väkijoukon suorittamaa väkivaltaa, joka on yleensä mielipiteenilmaus tai reaktio johonkin epämiellyttävään tapahtumaan. Mellakoiden mahdollisia syitä voivat esimerkiksi olla hallitusvallan toimet kuten verotus tai asevelvollisten kutsunnat, uskonnolliset erimielisyydet tai urheilutapahtumat. Mielenosoitus saattaa kärjistyessään muuttua mellakaksi.
Suomen rikoslain 17 luku kieltää mellakan, väkivaltaisen mellakan sekä väkivaltaisen mellakan johtamisen. Rikoslain 17 luvun 2 §:n mukaan ”joka väkijoukon selvästi aikoessa käyttää henkilöön kohdistuvaa väkivaltaa tai aiheuttaa omaisuuteen kohdistuvaa huomattavaa vahinkoa osallistuu teoillaan väkijoukon toimintaan ja jättää tällöin noudattamatta toimivaltaisen viranomaisen laillisessa järjestyksessä antaman hajaantumiskäskyn, on tuomittava mellakasta sakkoon tai vankeuteen enintään yhdeksi vuodeksi.” Väkivaltaisesta mellakasta tuomitaan sakkoon tai vankeuteen enintään kahdeksi vuodeksi ja väkivaltaisen mellakan johtamisesta vankeuteen enintään neljäksi vuodeksi. Osallistuminen teoilla väkijoukon toimintaan siis on riittävä peruste syyllistymiselle rikosnimikkeeseen. Tavallisia poliisivoimia ei lähetetä hajottamaan mellakkaa vaan mellakan purkaa raskaammin varustautuneet mellakkapoliisit.
Mellakoiden syyt

Tohtori Denise DiPasqualen ja Harvardin professori Edward L. Glaeserin tutkimuksen mukaan mellakoinnin määrän ratkaisevat yksilölliset kannustimet kuten kiinnijäämisriski, rangaistuksen ankaruus ja mellakointiin käytetyn ajan vaihtoehtoiskustannus, jota työttömyys laskee (ei ole kannattavampaa käyttöä ajalle).
Yhteisölliset tekijät kuten suhteellinen köyhyys eivät vaikuttaneet mellakointiin lievänä poikkeuksena lähinnä etninen monimuotoisuus, etenkin kaupungistuneimmissa maissa kuten Yhdysvallat ja Intia.
Bruttokansantuotteen korkeampi taso vähentää mellakointia. Mellakointia lisäävät ei-valkoisen yhteisön työttömyys ja koko. Julkisen sektorin koko lisää mellakointia, ehkä siksi, että mellakointi voi tuottaa enemmän julkisen sektorin rahaa jaettavaksi alueelle.
Rotusegregaatio vähentää hieman mellakoinnin intensiteettiä, ehkä siksi, että rotuväkivallalle löytyy vähemmän kohteita.
Professori Glaeserin mukaan mellakoinnin laajentuessa kiinnijäämisriski pienenee, mikä houkuttelee lisää mellakoitsijoita jne. Tämä johtaa negatiiviseen kierteeseen. Tällainen saa alkunsa helposti jaetun vihan tilanteissa, joissa yhden aloittaessa voi luottaa muidenkin mellakoivan.
Rangaistusten ankaruus tepsii sekin mutta kiinnijäämisriski on tehokkaampi.
Mellakointi loppuu tyypillisesti vasta, kun kiinnijäämisriski kasvaa, esimerkiksi poliiseja on riittävästi. Yhdysvalloissa tämä on yleensä tarkoittanut sotilaiden tuomista paikalle, kun taas yritys lakkauttaa mellakat liian vähin voimin voi johtaa pahempiin väkivaltaisuuksiin poliisien joutuessa ahdinkoon, Glaeser kirjoittaa.
Glaeserin mukaan silloinkin, kun mellakoinnille on ymmärrettäviä syitä, mellakat aiheuttavat suurta vahinkoa, etenkin köyhimmille asukkaille.
Aiheesta muualla

Kuvia tai muita tiedostoja aiheesta Mellakka Wikimedia Commonsissa
Martti Korpela

| Martti Korpela> Henkilötiedot |
| --- | --- |
Syntynyt: 9. joulukuuta 1938 Helsinki
Kuollut: 12. elokuuta 2017 (78 vuotta) Espoo
Martti E. O. Korpela (9. joulukuuta 1938 Helsinki – 12. elokuuta 2017 Espoo) oli muun muassa Elintarviketeollisuusliiton johtaja vuosina 1972–1987. Hän oli myös töissä Yhdysvaltain suurlähetystössä maatalousasioiden asiainhoitajana, MTV:n tiedotuspäällikkönä ja Elintarviketeollisuusliiton tehtävissä. Korpela kävi Arkadian yhteislyseota. Hän valmistui agronomiksi Helsingin yliopiston maatalous–metsätieteellisestä tiedekunnasta vuonna 1965. Korpela toimi tiiviisti Suomen ja Euroopan unionin jäsenyysneuvotteluissa.
Greenville (Mississippi)

| Greenville |
| --- | --- |
Valtio:  Yhdysvallat
Osavaltio:  Mississippi
Väkiluku (2019):  29 085
Infobox OKVirheellinen NIMI-arvo: 
Greenville on kaupunki Mississippin osavaltiossa Yhdysvalloissa. Kaupungissa asui 29 085 asukasta vuonna 2019, joista 55 % on naisia ja joista 37,3 % asuu köyhyydessä. Prosentti kaupungin asukkaista on syntynyt Yhdysvaltojen ulkopuolella. Kaupunkia on siirretty hieman alkuperäisestä sijainnistaan.
Väestö

Greenvillessä asui vuoden 2010 väestönlaskennan mukaan 34 400 asukasta, ja vuoden 2019 arvion mukaan vain 29 085 asukasta, eli asukasmäärä olisi laskenut 15,5 prosentilla näiden välillä. Alle 18-vuotiaita kaupungin väestöstä on 26,2 % ja yli 65-vuotiaita 15,5 %. Kaupungissa on 12 142 kotitaloutta, joista yhdessä asuu keskimäärin 2,48 asukasta. Veteraaneja kaupungissa asuu 1 239.
Haamut eivät kykene

Elokuvan juliste.
Haamut eivät kykene (Ghosts Can't Do It) on vuonna 1989 ensi-iltansa saanut komediaelokuva. Elokuvan pääosia esittävät Bo Derek, Anthony Quinn, Leo Damian, Julie Newmar, Don Murray ja Donald Trump (cameo-rooli). Elokuvan on ohjannut John Derek. Elokuva voitti neljä Razzie-palkintoa huonoimmasta elokuvasta, huonoimmasta miessivuosasta, huonoimmasta naispääosasta ja huonoimmasta ohjauksesta.
Bello Romano kiteytti elokuvan Video-oppaassa vuonna 1994 näin: ”Itsensä ampuneen miljonäärin leski etsii hyvää miesbodia miehensä haamuhengelle. Totaalista kökköä kalkkunaelokuvien ystäville.” Hän antoi elokuvalle pommin, joka on asteikon 1–5 tähteä alapuolelle sijoittuva arvosana ja tarkoittaa teoksen mukaan sanallista arviota ”täysin epäonnistunut tekele”.
Aiheesta muualla

Haamut eivät kykene Elonet.
Haamut eivät kykene Internet Movie Databasessa (englanniksi)
Haamut eivät kykene AllMoviessa. (englanniksi)
| 0 | 1 | 2 |
| --- | --- | --- |
| Edeltäjä: Star Trek V: The Final Frontier | Huonoimman elokuvan Golden Raspberry -palkinto (jaettu palkinto elokuvan Ford Fairlane kanssa) 1991 | Seuraaja: Hudson Hawk – varkaista parhain |
Haankylä

Haankylä, myös Haka, oli kylä Viipurin maalaiskunnassa Suomen Neuvostoliitolle luovuttamalla alueella. Haankylä sijaitsi Viipurin maalaiskunnan länsiosassa Viipurinlahteen työntyvällä niemellä. Haankylä rajoittui idässä ja pohjoisessa Viipurin kaupunkiin. Maalaiskunnan puolella sen naapurikyliä olivat Rasalahti ja Kärki.
Vuonna 1937 kylässä oli 67 asukasta. Samana vuonna kylässä oli 86 ha metsää, 58 ha peltoa ja 15 ha niittyä.